8.9.2023
SL
Uradni list Evropske unije
L 222/275
Točka 4.2.10.4.4(3) Zmožnost obratovanja potniških tirnih vozil, ki so namenjena za obratovanje v predoru pod Rokavskim prelivom, se dokaže z uporabo specifikacije iz indeksa [33] Dodatka J-1, v kateri sta funkciji sistema, ki ga je zajel požar ‚vrste 2‘, zaviranje in vleka; ti funkciji se ocenita v naslednjih pogojih: — 30 minut pri hitrosti najmanj 100 km/h ali — 15 minut pri hitrosti najmanj 80 km/h (v skladu s točko 4.2.10.4.4) pod pogojem, navedenem v nacionalnem predpisu, ki ga je za ta namen priglasil varnostni organ predora pod Rokavskim prelivom.
Točka 4.2.10.3.4(3) in (4) Kadar je zmožnost obratovanja v skladu z zgornjo točko določena na 30 minut, požarna pregrada med vozniško kabino in oddelkom za njim (ob predpostavki, da je zagorelo v oddelkih za vozniško kabino) izpolnjuje zahteve glede celovitosti za najmanj 30 (in ne 15) minut.
Kadar je zmožnost obratovanja v skladu z zgornjo točko določena na 30 minut in potniška vozila ne omogočajo izstopa potnikov na obeh straneh (ni prehodne poti), so ukrepi za nadzor nad širjenjem toplote in drugih elementov požara (polne prečne predelne stene ali drugi sistemi za zadrževanje in obvladovanje požara, požarne pregrade med motorjem z notranjim ali zunanjim zgorevanjem/oddelkom za oskrbo z električno energijo/pogonsko opremo in prostori za potnike/osebje) zasnovani tako, da zagotavljajo vsaj 30-minutno (in ne 15-minutno) zaščito pred požarom.
7.3.2.22 Vmesnik za praznjenje stranišč (4.2.11.3) Posebni primer za Finsko (‚P‘) Namesto ali poleg tega, kar je določeno v točki 4.2.11.3, se lahko namestijo priključki za praznjenje stranišč in splakovanje sanitarnih cistern, ki so združljivi s progovno opremo na finskem omrežju, v skladu s sliko AI1.
Slika AI1 Priključki za praznjenje straniščne cisterne
Hitri priključek SFS 4428, del A priključka, velikost DN80 Material: nerjavno jeklo, odporno proti kislinam Tesnjenje na strani, nasproti priključka.
Posebna opredelitev v standardu SFS 4428